armvectores/hy_wikipedia_2023 huggingface dataset:
Արթուր Բաղդասարով

Արթուր Ռաֆայելի Բաղդասարով (դեկտեմբերի 2, 1958(1958-12-02), Բաքու, Ադրբեջանական ԽՍՀ, ԽՍՀՄ), հայկական ծագմամբ ռուս լեզվաբան։


== Կենսագրություն ==
Արթուր Ռաֆայելի Բաղդասարովը ծնվել է դեկտեմբերի 2, 1958 թ.-ին Բաքվում (Ադրբեջան)։ Ուսումնասիրել է սլավոնագիտությունը Սանկտ Պետերբուրգի համալսարանի բանասիրական ֆակուլտետում 1976-1981 թթ.: 1992 թ.-ին նա պաշտպանել է դոկտորական դիսերտացիա խորվաթերեն և սերբերեն գրական լեզուների տարբեր մակարդակներում լեզվական կառուցվածքի տարբերությունների, հատկապես բառապաշարում թեմայով։ Դասավանդում է որպես խորվաթերեն լեզվի պրոֆեսոր և հանրալեզվաբան մի քանի մոսկովյան բուհերում։ Ուսումնասիրում է ժամանակակից խորվաթերեն լեզվի ստանդարտներ տարբեր ոլորտներում (բառագիտություն, բառարանագրություն, նորմեր)։ Մասնակցել է բազմաթիվ սլավոնական կոնֆերանսներին Ռուսաստանում և Խորվաթիայում։ Հրատարակել է ավելի քան 300 աշխատանքներ, գրքեր, ձեռնարկներ, հոդվածներ, ցուցադրություններ, հավելվածները։ Hrvatsko slovo շաբաթականի գործընկ (Զագրեբ) և Riječ ամսագրի (Ռիեկա) համախմբագիր է։ Մի շարք մրցանակների հաղթող է Խորվաթիայի մշակույթը աշխարհում աջակցման ասպարեզում։


== Աշխատանքներ ==
Արթուր Բաղդասարովը առաջին անգամ հրատարակել է Ռուսաստանում խորվաթերեն-ռուսերեն բառարան և գիտական գրքեր խորվաթերեն լեզվի մասին։ Նա հեղինակ է բազմաթիվ գրքերի, ինչպիսիք են.

Rusko-hrvatsko-srpski/hrvatsko-srpsko-ruski rječnik razlika, Moskva, 1998.
Hrvatsko-ruski rječnik, Moskva, 1999., 2003.
Hrvatski književni jezik druge polovice 20.stoljeća, Moskva, 2004.
Hrvatski razgovornik, Moskva, 2006.
Hrvatski jezik: Kratki gramatični priručnik, Moskva, 2006.
Novi hrvatsko-ruski rječnik, Moskva, 2007.
Hrvatski književni jezik i njegova norma, Rijeka, 2010.
Hrvatski jezik: Početni tečaj, Sankt Peterburg, 2011.
Elementarna gramatika hrvatskoga jezika, Moskva, 2012.
Xорватско-русский словарь/Hrvatsko-ruski rječnik, Moskva, 2013.
Pogled iz Rusije, Rijeka, 2014.
Armenija - domovina svetoga Vlaha, Dubrovnik, 2015. (u suautorstvu s V. Lupisom).
Armenske poslovice, Split, 2016.
Armenija - Noina zemlja:kultura i povijest, Zagreb, 2018.
Hrvatski jezik. Pogled iz Rusije, Moskva, 2020.


== Պարգևներ ==
INA մրցանակ Խորվաթիայի մշակույթի աշխարհում նպաստելու համար, 2009 թ, պրոֆ. Leopold Auburger հետ միասին։


== Ծանոթագրություններ ==


== Արտաքին հղումներ ==
Հարցազրույց դոկտոր Արթուր Ռաֆայելի Բաղդասարովի հետ (խորվ.)
Հոդված Hrvatski Fokus անսագրում (խորվ.)
Prof. dr. Darko Žubrinić, Dr. Artur R. Bagdasarov promoter of Croatian culture and language in Russia, Croatia.org, 31 հունվարի 2011 թ. (անգլ.)
Ջիբրալթար

Ջիբրալթար (անգլ.՝ Gibraltar [dʒɪˈbrɔːltɚ]), Բրիտանական տարածք Պիրենեյան թերակղզու հարավում։
Ունի ռազմածովային նշանակություն Բրիտանիայի համար։ Ջիբրալթարը Եվրոպական Միության անդամ է Մեծ Բրիտանիայի հետ։ Տարածքը կազմում է 6,5 կմ քառակուսի։ Պետական լեզուն անգլերենն է, բնակիչները անգլիացիներ են։ Այս երկրում շատ տարածված են կապիկները։ Երկիրը գտնվում Պիրենեյան թերակղզում։ Անունը Ջիբրալթար արաբերեն բառ է։ Անունը տրվել է ի պատիվ արաբական հրամանատար Թարիք Իբն Ջիյադի, ով գլխավորում էր արաբների ներխուժումը Իբերյան թերակղզի։ Ջիբրալթարն ունի 3000 տարվա պատմություն։ Երկիրը ղեկավարել են հռոմեացիները, կայսրության անկումից հետո նրան տիրեցին գերմանական ցեղերը։ 1462 թվականի պայմանագրով Ջիբրալթարը դարձավ Իսպանիայի սեփականությունը։ 1713 թվականի պայմանագրով կղզին անցավ Մեծ Բրիտանիային։ 1830 թվականին Ջիբրալթարը պաշտոնապես հայտարարվել է բրիտանական գաղութ։ Երկիրն այժմ փորձում է անկախանալ Բրիտանիայից, սակայն դրան դեմ է Իսպանիան։


== Ծանոթագրություններ ==
Գերբնական (3-րդ եթերաշրջան)

Անվան այլ կիրառումների համար տե՛ս՝ Գերբնական (այլ կիրառումներ)Գերբնական (անգլերեն՝ Supernatural), ամերիկյան սարսափ ժանրի հեռուստասերիալ, ստեղծված Էրիկ Կրիպկեի կողմից։ Պրեմիերան ցուցադրել է The WB հեռուստաալիքով՝ 2007 թվականի հոկտեմբերի 4-ինː  Եզրափակիչ սերիան ցուցադրվել է 2008 թվականի մայիսի 15-ին։
Սերիալը պատմում է երկու եղբայրների մասին, որոնք տեղափոխվելով ԱՄՆ, կռվում են դեմոնների դեմː


== Սյուժե ==
Վինչեստեր եղբայրներին հաջողվում է սպանել իրենց թշնամիներին, որոնք վնասում էին թե՛ իրենց, թե՛ մնացած մարդկանց.Ազազելը պարտված էրː դժոխքի դռները երկար ժամանակ բաց չմնացին,սակայն դուրս եկան բավականին դեմոններ, որոնք սկսեցին պատրաստվել ապոկալիպսիսինː
Աշխարհը գտնվում էր բավականին մեծ վտանգի տակ, քանզի մի քանի դեմոններ պատրաստվում էին իրենց լայնածավալ վտանգավոր գործողությունները ծավալելːՍեմը և Դինը մշտապես փորձում էին վերացնել բոլոր չար էակներին, որոնք գրեթե հանդես էին գալիս միայն փաքր քաղաքներում, սակայն ամեն անգամ նրանք հայտվում էին անհանգստությունների մեջ և վտանգում իրենց կյանքըː
Սակայն կար մեկ այլ թշնամի.ժամանակ, որի դիմաց ամեն բան անզոր էրː Դինին մնացել է 366 օր, սկսած այն օրից, երբ նա իր հոգին վաճառեց դեմոններին եղբորը՝ Սեմին կյանքի վերադարձնելու համարː
Վինչեստեր եղբայրները Ռուբիի հետ միասին փնտրում են այդ դեմոնին, դա միակ հնարավորությունն էր փրկելու Դինին իր սարսափելի ճակատագրիցː


== Դերերում ==


=== Գլխավոր ===
Ջարեդ Պադալեկի- Սեմ Վինչեստեր
Ջենսեն Էքլս - Դին Վինչեսթր
Քեթի Քեսիդի - Ռուբի
Լոուրեն Քոհեն - Բելա Թալբոտ


== Հատուկ հյուրեր ==
Ջիմ Բիվեր - Բոբբի Սինգեր
Սթերլինգ Բրաուն - Գորդոն Ուելքեր
Մայքլ Մասսի - Կուբրիկ
Սինդի Սեմպսոն - Լիզա Բրեյդեն
Նիկոլաս Էլիա - Բեն Բրեյդեն
Սիերա Մաքկորմիկ - Լիլիթ
Ջեֆրի Դին Մորգան - Ջոն Վինչեստեր
Ռիչարդ Սփեյթ - Տրիկստեր
Թրեվիս Ուեսթեր - Գարրի Սպենգլեր
Սթիվեն Ուիլիամս - Ռուֆուս Տյորներ


== Սերիաներ ==


== Թողարկում DVD-ի վրա ==


=== Հրատարակչական նկարագրություն ===
DVD ձևաչափ՝ 16 սերիա 5 DVD-ր վրա (Box set)
Տարածաշրջանի կոդը ՝ 1
Ենթագրեր ՝ անգլերեն, իսպաներեն, ֆրանսերեն, պորտուգալերեն,կորեերեն
Երաժշտություն ՝ Անգլերեն Dolby Digital 5.1 Stereo
Պատկերի ձևաչափ՝ Widescreen Anamorphic, 1.78:1
Ստուդիա՝ Warner Home Video
Արձակման ամսաթիվ ՝ 2 սեպտեմբեր 2008 (ԱՄՆ)


=== Սկավառակի վրա ևս ===
Աուդիո մեկնաբանություն
Չստացված կադրեր
Պատկերասրահ


== Արտաքին հղումներ ==
Պաշտոնական կայք Archived 2007-01-14 at the Wayback Machine. (անգլ.)


== Ծանոթագրություններ ==
Կատանա

Կատանա (արաբ․՝ قطنا‎‎), քաղաք Սիրիայի Արաբական Հանրապետության հարավ-արևմուտքում՝ Ռիֆ Դիմաշկի մարզում։ Կատանայի գավառի և համանունշրջանի վարչական կենտրոնն է։  Տեղակայված է ծովի մակարդակից 879 մ բարձրության վրա։


== Բնակչություն ==
Ըստ 2004 թվականի Սիրիայի մարդահամարի տվյալներով քաղաքի բնակչությունը կազմում է 33,996 մարդ։ Իսկ համանուն շրջանի բնակչություն իր 19 բնակավայրերով կազմում է 146,344 մարդ։


== Տրանսպորտ ==
Քաղաքին ամենամոտ օդանավակայանը Դամասկոսում է։ Այնտեղ է գտնվում նաև երկաթուղային հիմնական հանգույցը։


== Հայտնի մարդիկ ==
Ջորջ Սաբարա - Սիրիացի քաղաքական գործիչ


== Ծանոթագրություններ ==
Բացարձակ կոդ

Բացարձակ կոդը (absolute code) ծրագրային կոդ է՝ անհրաժեշտ անմիջապես պրոցեսսորի կատարման համար, այսինքն կարիք չունի լրացուցիչ մշակման (օրինակ՝ կոդի տարբեր մասի հղումների թուլյատրումը կամ հիշողության հասցեների կապումը հիմնականում բեռնիչի կողմից կատարվող)։ Բացարձակ կոդի օրինակներ են հանդիսանում կատարվող ֆայլերը .COM ֆորմատով կամ սկզբնաբեռնիչը։ Հաճախ բացարձակ կոդը հասկացվում է ավելի նեղ իմաստով ինչպես անկախ-դիրքային կոդը (Այսինքն կոդ՝ կապված հիշողության որոշակի հասցեների հետ )։


== Անկախ-դիրքային կոդ ==
Անկախ-դիրքային կոդը (անգլ.՝ position-independent code) ծրագիր, որը կարող է փոխադրվել հիշողության ցանկացած հատված, քանի որ բոլոր հիշողության բջիջների հղումները իրենում հարաբերական են։ Այդպիսի ծրագիրը ցանկացած ժամանակ կարող է տեղափոխվել հիշողության այլ հատված, ի տարբերություն փոխադրելի ծրագրերի, որը թեև կարող է բեռնված լինել հիշողության ցանկացած հատված, բայց բեռնելուց հետո պետք է մնա նույն տեղում։
Անկախ-դիրքային կոդի ստեղծման հնարավորությունը կախված է ճարտարապետությունից (architecture) և նշանակային պլատֆորմի հրամանների համակարգից։ Օրինակ, եթե հրամանների համակարգում բոլոր անցումների հրամաններում պետք է նշվեն բացարձակ հասցեներ, ապա անցումներ պահաջող այդ կոդը գործնականում անհնար է դարձնել անկախ-դիրքային։ x86 ճարտարապետությունում տվյալների հետ աշխատող անմիջական հասցեավորված հրամաններում ներկայացված է միայն բացարձակ հասցեներ, բայց քանի որ տվյալների հասցեները համարվում են սեգմենտային ռեգիստրի համեմատական, որը կարող է փոխվել ցանկացած ժամանակ, դա թույլ է տալիս տվյալների համար ստեղծել անկախ-դիրքային կոդ՝ իր հիշողության բջիջներով։ Բացի դրանից որոշ հրամանների հավաքածուներ կարող են հանվել ինքնամոդիֆիկացված կոդի (Self-modifying code ) կամ ոչ տվյալ հրամանների հաջորդականության օգնությամբ։


== Հղումներ ==

Basics of Compiler Design 
Language Implementation Patterns Archived 2016-03-05 at the Wayback Machine.
Կալինկա

«Կալինկա» (բռնչի (կալինա) բույսի անունով, հայտնի է նաև «Կալինկա-Մալինկա» անվամբ), ռուսական երգ, գրվել է Իվան Լարիոնովի կողմից՝ ժողովրդական ոճով։ Երբեմն սխալմամբ համարում են ժողովրդական երգ։ «Կալինկա» են անվանում նաև այս երգի մեղեդու ներքո ներկայացվող պարը։


== Պատմություն ==
Երկար ժամանակ համարվել է ռուսական ժողովրդական երգ, բայց այնուամենայնիվ երգի բառերն ու երաժշտությունը գրվել են 1860 թվականին կոմպոզիտոր, գրականագետ, բանաստեղծ Իվան Լարիոնովի կողմից։ Երգն առաջին անգամ կատարվել է Սարատովի թատրոնի սիրողական բեմից։ Ավելի ուշ, այդ ժամանակի հայտնի երգիչ և ժողովրդական երգչախմբի ղեկավար Ագրենև Սլավյանսկու խնդրանքով, ում հետ հեղինակը մտերիմ էր, այս երգը հանձնում է նրա երգացանկին։ Հենց Սլայվյանսկիի երգչախմբից էլ «Կալինկան» սկսում է ճանաչում գտնել։
Երգին միջազգային ճանաչում է բերել ռուս խորհրդային կոմպոզիտոր, ԽՍՀՄ ժողովրդական արտիստ Ալեքսանդր Ալեքսանդրովի մշակումը (1883-1946), քանի որ նրա ստեղծած երգի ու պարի անսամբլի (Ռուսաստանի բանակի Ա.Ալեքսանդրովի անվան երգի և պարի անսամբլ) բազմակի կատարումների շնորհիվ «Կալինկան» հնչել է արտասահմանյան բազմաթիվ բեմերից։


== Երգի բառեր ==


== Պար ==
Կա նաև «Կալինկա» անունով բալետի պար, հիմնված ժողովրդական պարի շարժումների վրա։ Երբեմն «Կալինկան» նույնացվում է ռուսական իմպրովիզացիոն պարերի հետ։ Երաժշտական չափը 2/4, տեմպը՝ փոփոխական, օգտագործվում են ավանդական պարերի բազմաթիվ էլեմենտներ, ինչպիսիք են՝ ցատկերը, խմբապարերն ու շուրջպարերը։ Շարժումը բաղկացած է վեհ շրջանային, ձեռքերը տարբեր ուղղություններով տարածող գործողություններով։ Գոյություն ունեն «Կալինկա» անվամբ տարբեր պարային անսամբլներ։
«Կալինկա-Մալինկան» էստրադային պար է։  Ռուսական ավանդական պարն առանց բալետի տարրերի է։


== Տես նաև ==
Կորոբուշկա


== Ծանոթագրություններ ==


== Արտաքին հղումներ ==
Видеозапись «Калинки» — исполняет группа «Кристалл-Балалайка»
О Ларионове
Партитура «Калинки»
Русский народный танец «Калинка», ансамбль «Ровесник» г. Казань
Ղարաքիլիսա (Ստորին Բասենի գավառ)

Անվան այլ կիրառումների համար տե՛ս՝ Ղարաքիլիսա (այլ կիրառումներ)Ղարաքիլիսա, գյուղ Արևմտյան Հայաստանում, Էրզրումի վիլայեթի Բասենի գավառակում` Ստորին Բասենում։ Գտնվում էր Խորասան գյուղաքաղաքից 25 կմ արևելք։


== Բնակչություն ==
1877-1878 թվականներին ուներ 166 բնակիչ, որից 112-ը՝ հայ, իսկ մնացածը թուրքեր։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Ղարաքիլիսան ուներ հին քարաշեն և հոյակապ հայկական եկեղեցի, որը հիմնահատակ ավերվել է 1766 թվականի երկրաշարժից։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Պապանագիոտիի տուն (Տագանրոգ)

Պապանագիոտիի տուն (ռուս.՝ Дом Папанагиоти), 19-րդ դարի երկրորդ կեսի ճարտարապետության հուշարձան Ռուսաստանի Ռոստովի մարզի Տագանրոգ քաղաքում։ Գտնվում է Իտալական նրբանցք, 18 հասցեում։ Մշակութային ժառանգության տարածաշրջանային նշանակության օբյեկտ է՝ համաձայն 1992 թվականի նոյեմբերի 18-ի թիվ 301 որոշման։


== Պատմություն ==
19-րդ դարի երկրորդ կեսին Տագանրոգի Իտալական նրբացք, 18 հասցեով կառուցվել է երկհարկանի առանձնատուն։ Հայտնի են տան նախկին տերերը։ Մինչև 1860-ական թվականները տունը պատկանել է հույն Դմիտրի Պապանագիոտիի ժառանգներին։ 1880-ական թվականների վերջում հույնի ժառանգները տունը վաճառել են Ելենա Չանգլի-Չայկինային։ Տոհմի ժառանգները տանը տիրել են մինչև 1890-ական թվականները, որից հետո շենքը գնել գործարար, 1-ին գիլդիայի վաճառական Ֆեոդոր Պավլովիչ Սիֆնեոյի ժառանգները, որը մահացել է 1896 թվականի մարտին 71 տարեկանում՝ թոքերի բորբոքումից։ Ժամանակին վաճառականն ամուսնացած էր Խումսոմալա Իվանովնայի հետ, նրանց ընտանիքում 1875 թվականի հուլիսին ծնվել է որդին՝ Արիստիդը։ Ֆեոդոր Պավլովիչի եղբայրը՝ Իվանը, զբաղվել է հացահատկի վերավաճառքով, երկու վաճառականներն էլ Տագանրոգում խոշոր արտահանողներ էին։
1915 թվականին շենքը գնահատվում էր մոտ 12000 ռուբլի։ Խորհրդային իշխանության տարիներին շենքն ազգայնացվել է։


== Նկարագրություն ==
Իտալական նրբանցքի թիվ 18 շինությունը պսակող քիվով և կիսանկուղով երկհարկանի աղյուսե շենք է։ Ճակատի երկայնքով այն ունի հինգ պատուհան, կենտրոնում՝ արխիտրավների վրա եռանկյունաձև նախամուտք։ Տան ամբողջ երկայնքով ձգվում է միջհարկային քիվը։ Պատուհաններն ուղղանկյունաձև են, երեք ստորին կենտրոնական պատուհանները և երկրորդ հարկի բոլոր պատուհանները շրջանակված են։ Երեք վերին կենտրոնական պատուհանների վրա ուղղանկյունաձև զարդաքիվեր են, ներքին պատուհանների վրա կողպեքային քարեր են։ Շենքի մուտքը բակի կողմից է։
Ներկայումս սա բնակելի շենք է, մուտքը շենքի բակ նրա աջ մասում է՝ քարե հենասյուներով մետաղե դարպասի միջով։ Շենքը գրանցված է մշակութային ժառանգության տարածաշրջանային նշանակության օբյեկտների ցանկում՝ համաձայն 1992 թվականի նոյեմբերի 18-ի թիվ 301 որոշման։


== Գրականություն ==
Рыбалкин А.А. Итальянский переулок // Таганрог. Энциклопедия. — Таганрог: Антон, 2008. — С. 370. — ISBN 978-5-88040-064-5.
Волошин В. Вдоль и поперёк Итальянского. — Таганрог: ИП Кравцов В.А., 2012. ISBN 978-5-904585-27-3.
Гаврюшкин О. П. По старой Греческой... (Хроника обывательской жизни). — Таганрог: Лукоморье, 2003. — 514 с. — ISBN 5-901565-15-0.
Давидич Т. Ф. Стиль как язык архитектуры. — Харьков: Изд-во Гуманитарный центр, 2010. — 336 с. — ISBN 978-966-8324-70-3.
Собрание фасадов Его Императорского Величества, высочайше апробированных для частных строений в городах Российской империи. Ч. 1-4. СПб., 1809–1812.


== Արտաքին հղումներ ==
Таганрог, Итальянский переулок. д. 18 Archived 2014-03-25 at the Wayback Machine.


== Ծանոթագրություններ ==
Որդի

Որդի, տղա/տղամարդ իր ծնողների նկատմամբ։


== Որդիների նկատմամբ սոցիալական հարցեր ==
Մի շարք մինչարդյունաբերական հասարակություններում և ագրարային տնտեսությամբ մի քանի ժամանակակից երկրներում որդիները ավելի մեծ նշանակություն են ունեցել և մինչ այժմ ունեն, քան դստրերը, քանի որ տղամարդիկ այդտեղ ավելի բարձր սոցիալական կարգավիճակ ունեն, որովհետև նրանք ֆիզիկապես ավելի ուժեղ են և կատարում են գյուղատնտեսության խնդիրներն ավելի արդյունավետ։
Չինաստանում՝ բնակչության արագ աճի վերացման համար, գործում է «Մեկ երեխայի քաղաքականությունը»։ Ծննդյան պաշտոնական հաշվետվությունները ցույց են տվել տղամարդկանց ծնելիության աճ։ Դա պայմանավորված էր մի շարք ֆակտորներով, այդ թվում, ըստ սեռի ընտրանքային աբորտների և ծնված աղջիկների հաշվետվությունները թաքցնելու ապօրինի պրակտիկաներով։
Որոշ մշակույթներում ավագ որդին հատուկ արտոնություններ ունի։ Օրինակ, աստվածաշնչյան ժամանակներում արական սեռի առաջնեկը կտակել է իր հոր ունեցվածքի մեծ մասը․ «Ծնողները ավելի հավանական է, որ ապրեն իրենց ավագ երեխայի հետ, եթե նրանց ավագ երեխան որդի է» և «ծնողները ավելի հավանական է ապրեն իրենց ավագ որդու հետ, նույնիսկ եթե նա ավագ երեխա չէ»։


== Տես նաև ==
Դուստր


== Ծանոթագրություններ ==
Մելլու

Մելլու (էստ․՝ Mällu), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դեպո

Դեպո ( ֆր.՝ depot, բառացի՝ պահեստ, ամբար), շարժակազմի (լոկոմոտիվ, վագոն, երկաթուղու և մետրոպոլիտենի մոտորավագոն, տրամվայ, տրոլեյբուս) շահագործումն ու նորոգումն ապահովող ձեռնարկություն։ Քաղաքային տրանսպորտի շարժակազմի համար ընդունված է նաև պարկ անվանումը (օրինակ՝ տրամվայի, տրոլեյբուսի պարկ)։ 
Կան մասնագիտացված (լոկոմոտիվային, վագոնային են) և խառը դեպոներ վերջինում տարբեր շարժակազմեր (էլեկտրաքարշեր, ջերմաքարշեր են) շահագործվում են միաժամանակ։ Շարժակազմը սպասարկող առավել խոշոր ձեռնարկություններ են լոկոմոտիվային և վագոնային դեպոները։ Լոկոմոտիվային դեպոները լինում են հիմնական և շրջադարձայիև (կամ շրջադարձման կետեր)։ Հիմնականն ունի շարժակազմի գրանցված պարկ (լոկոմոտիվների որոշակի քանակություն), պլանային կարգով հսկում է նրա վիճակը և կատարում զանազան նորոգումներ։ Դեպոյի արտադրական գործունեությունը բնութագրվում է շարժակազմի քանակով, տարեկան ընդհանուր վազքով, պարբերական նորոգումներով, փոխադրումների ծավալով և ինքնարժեքով։ Շրջադարձային Դեպոները նախատեսված են լոկոմոտիվների հանդերձավորման, զննման և հայտնաբերված անսարքությունների վերացման համար։ Վագոնային դեպոները կատարում են մարդատար և ապրանքատար վագոնների ընթացիկ, տարեկան, միջին և գործարանային նորոգումներ։ Բաղկացած են մի շարք արտադրամասերից և ծառայական շենքերից (հիմնականը վագոնների հավաքման արտադրամասն է)։ Մետրոպոլիտենի դեպոներն ունեն շարժակազմի կանգնեցման մեծ թվով գծեր ամեն տեսակ նորոգումների (հիմնական դեպո), զննումների ու այլ աշխատանքների (կանգնեցման դեպո) համար։ Տրամվայի և տրոլեյբուսի դեպոները նույնպես ունեն կանգնեցման գծեր, որտեղ նորոգում են վագոնները։ 
Խորհրդային շրջանում Հայստանում գործել են Լենինականի (այժմ՝ Գյումրի) և Երևանի դեպոները, որոնք ունեցել են շրջաղարձման 2 կետ՝ Սանահինում ու Մասիսում։ Լենինականի դեպոն կառուցված էր ուղղանկյունաձև, կատարել է անդրերկաթուղու բոլոր դեպոների էլեկտրագնացքների բարձրացումային նորոգումը, իր պարկի շարժակազմերի պարբերական զննումները, նորոգումները և ապահովում գնացքների փոխադրումը մի շարք ուղեմասերում (Լենինական—Սանահին, Սանահին-Թբիլիսի, Լենինական-Մասիս և այլն)։ Լենինականի դեպոյին է ենթարկվել Սանահինի շրջաղարձման կետը՝ իր գրանցված պարկով։ Երևանի լոկոմոտիվային դեպոն կատարել է միայն իր գրանցված պարկի պարբերական զննումներն ու նորոգումները, ապահովել գնացքների փոխադրումը Երևան-Սևան, Երևան—Նորաշեն և այլ ուղեմասերում։ Երևանի լոկոմոտիվային դեպոյին է ենթարկվել Մասիսի շրջաղարձման կետը։ Լենինական կայարանում եղել է նաև մեկ վագոնային դեպո, որը կատարել է բեռնատար վագոնների ընթացիկ և գործարանային նորոգումներ։ Վերջինիս էին ենթարկվում ԽՍՀՄ երկաթուղային կայարանների գնացքների տեխնիկական զննման, անվտանգության, վագոնների հանդերձավորման և լվացման, բեռնարկղերի նորոգման բոլոր կետերը։
Էդվարդ Ֆենեկ Ադամի

Էդվարդ Ֆենեկ Ադամի (անգլ.՝ Edward Fenech Adami, փետրվարի 7, 1934(1934-02-07), Բիրկիրկարա, Մալթա, Մեծ Բրիտանիայի թագավորություն), մալթացի պետական և քաղաքական գործիչ։


== Կենսագրություն ==
Էդվարդ Ֆենեկ Ադամին ծնվել է 1934 թվականի փետրվարի 7-ին։ Երկրի անկախությունն ստանալուց հետո նա աշխատել է պետության ղեկավար մարմիններում, զբաղեցրել առաջատար պաշտոններ։
1987 թվականի մայիսից մինչև 1996 թվականի հոկտեմբեր և 1998 թվականի սեպտեմբերից 2004 թվականի մարտը եղել է Մալթայի վարչապետը։ 2004 թվականի ապրիլից մինչև 2009 թվականի ապրիլը եղել է Մալթայի նախագահը։ 1977-2004 թվականներին՝ Մալթայի Ազգայնական կուսակցության առաջնորդ։


== Պարգևներ ==
Մալթայի պարգևներ
Զայոն Ուիլյամսոն

Զայոն Լաթիֆ Ուիլյամսոն (անգլ.՝ Zion Lateef Williamson, հուլիսի 6, 2000(2000-07-06), Սոլսբերի), ամերիկացի պրոֆեսիոնալ բասկետբոլիստ, հարձակվող։ Հանդես է գալիս Բասկետբոլի ազգային ասոցիացիայի (NBA) «Նյու Օռլեանս Պելիկանս» ակումբում։
Համալսարանային առաջնությունում (NCAA) ներկայացրել է Դյուքի համալսարանի «Բլու դևիլս» ուսանողական թիմը։
Ծնվել է Հյուսիսային Կարոլինայի Սոլսբերի քաղաքում, հաճախել է «Սպարտանբուրգ դեյ» ավագ դպրոցը, որի հավաքականի կազմում երեք անգամ նվաճել է նահանգային գավաթը, ինչպես նաև արժանացել «Հարավային Կարոլինայի Միստր Բասկետբոլ» տիտղոսին։ Բացի այդ, հաղթանակ է տարել նաև «McDonald's All-American» դպրոցական աստղերի հանդիպմանը և ընդգրկվել բազմաթիվ խորհրդանշական հավաքականներում։ Դպրոցական տարիներին հայտնի է դարձել իրացրած առաձնահատուկ սլեմ դանկերի շնորհիվ։
Դպրոցական կարիերան ավարտելուց հետո համալսարանային առաջնությունում ներկայացրել է Դյուքի համալսարանը։ Մեկ ուսումնական տարի համալսարանային թիմում հանդես գալուց հետո ընտրվել է NBA-ի 2019 թվականի դրաֆթի առաջին ընտրությամբ՝ «Նյու Օռլեանս Պելիկանսի» կողմից։


== Ծանոթագրություններ ==


== Արտաքին հղումներ ==
Կենսագրությունը Դյուքի համալսարանի սպորտային բաժնում(անգլ.)
Գունավոր լուսանկարչություն

Գունավոր լուսանկարչություն լուսազգայուն թաղանթների միջոցով բազմագույն պատկերների՝ լուսանկարների ստացման եղանակ։ Գունավոր պատկերները ստացվում են հատուկ լուսազգայուն շերտերի վրա, որոնք այնուհետև մշակվում են նեգատիվպոզիտիվային կամ դարձելի եղանակով։

Առաջին դեպքում նախ ստանում են լուսավորված առարկայի գունավոր նեգատիվ պատկերը, ապա պոզիտիվը՝ բնական գույներով։Երկրորդ դեպքում օգտվում են դարձելի լուսազգա–յուն թաղանթներից, որոնց վրա ստանում են պատկերը բնական գույներով։Գունավոր լուսանկարներ ստանալու հնարավորությունը նկարագրել է Մաքսվեչը 1861 թվականին։ Նա կարծում է, որ կապույտ, կանաչ և կարմիր լուսազտիչներ օգտագործելով ստացված նեգատիվների միջոցով հնարավոր է վերարտադրել լուսանկարվող առարկայի գույնը։ Այդ հնարավորությունն իրականացրեց ֆրանսիացի գյուտարար Դյուկլո դյու Օրոնը (1868—1869 թվականներին)։ Գունավոր լուսանկարչության տարածված եղանակը եռշերտ լուսազգայուն թաղանթների վրա լուսանկարելն ու հետագա գունավոր հայտածումն է։
Սովորաբար լուսանկարչական ժապավենը (թիթեղը, թուղթը) ունի հետևյալ կառուցվածքը։ I շերտը զգայուն է միայն սպեկտրի կապույտ մասի նկատմամբ և զգայունացված չէ։ II շերտը դեղին լուսազտիչ է, որը պաշտպանում է հաջորդ շերտերը կապույտ լույսի ազդեցությունից։ Նրա տակ գտնվում են կանաչ (III) և կարմիր (IV) ճառագայթների նկատմամբ զգայուն շերտերը։ Վերջին երկուսը զգայունացված են։ Լուսազգայուն շերտերը, բացի արծաթի հալոգենիդներից, պարունակում են նաև դեղին, ծիրանի և երկնագույն ներկեր առաջացնող բաղադրիչներ։ Սրանք միանալով հայտածիչում պարունակվող ն լավ դիֆուզվող բաղադրիչների օքսիդացման արդյունքների հետ, ստանում են անլուծելի ներկեր։ Լուսանկարելիս լուսազգայուն շերտերը ենթարկվում են լուսանկարվող առարկայից անդրադարձած ճառագայթների ներգործությանը։ Նրանց վրա ստացվում են առարկայի թաքնված երեք պատկերներ, որոնցից յուրաքանչյուրը համապատասխանում է մեկ հիմնական գույնի։
Եթե լուսազգայուն ժապավենը դարձելի է, նախ ենթարկվում է սև-սպիտակ հայտածման, ապա լուսավորվում և ենթարկվում գունավոր հայտածման։ Առաջին հայտածման ժամանակ չվերականգնված արծաթի հալոգենիդները վերականգնվում են։ Գունավոր հայտածիչի օքսիդացած բաղադրիչները միանում են լուսազգայուն շերտերում գտնվող ներկանյութերին՝ առաջացնելով անլուծելի ներկեր։ Ստացվում են եռշերտ գունավոր պատկերներ։ Այնուհետև հեռացվում է լուսազգայուն շերտերում եղած ողջ արծաթը։ Լուսանկարչական ժապավենի վրա մնում են առարկայի դեղին, ծիրանի ն երկնագույն պատկերները, որոնց համատեղ դիտումն առաջացնում է առարկայի բնական գույների զգացողությունը։ Նեգատիվ գունավոր ժապավենը լուսանկարելուց հետո ենթարկվում է գունավոր հայտածման, որի շնորհիվ ստացվում են առարկայի եռշերտ պատկերը լրացուցիչ գույներով։ Այնուհետև հեռացվում է լուսազգայուն շերտերում գտնվող ողջ արծաթը (վերականգնված և չվերականգնըված)։ Ստացված նեգատիվից պատկերը պատճենահան կամ խոշորացնող սարքով տեղափոխվում է պոզիտիվ ժապավենի վրա։ Վերջինը մշակվում է նեգատիվ ժապավենի նման։ Նրա վրա առաջանում են եռշերտ պատկերներ, որոնց համատեղ դիտումն առաջացնում է բնական գույների զգացողություն։
Կառավարման սարք

Կառավարման սարք, սարք, որը նախատեսված է կառավարելու մեքենայի բոլոր սարքերի փոխներդաշնակ աշխատանքը, ծրագրերի և մշակման տվյալների ավտոմատ մուտքը արտաքին հիշողության սարքերից (ՀՍ) հիմնական ՀՍ, ծրագրի հրամանների տրամաբանական հաջորդականությամբ ընտրելը, նրանց վերծանումը, տրամաբանական կամ թվաբանական գործողության անմիջական կատարումը, գործողության արդյունքների գրանցումը հիմնական ՀՍ-ում, վերջնական արդյունքների արտածումը մեքենայից, ինչպես նաև մարդու անմիջական ներգործությունը հաշվման պրոցեսի վրա։ Պարզագույն կառավարման սարքը բաղկացած է հետևյալ հանգույցներից՝

մուտքի-ելքի կառավարման հանգույց, որը կառավարում է ծրագրերի և մշակման ենթակա ինֆորմացիայի մուտքը արտաքին ՀՍ-ից հիմնական ՀՍ, ինչպես նաև արդյունքների արտածումը հիմնական ՀՍ-ից (մեքենագրում թղթի վրա, արտապատկերում էլեկտրոնային լաստատախտակի վրա և այլն)։
Հրամանների ընտրման հանգույց՝ հիմնական ՀՍ-ից ծրագրի հրամաններն ընտրում է տրամաբանական հաջորդականությամբ։
Հրամանների վերծանման հանգույց՝ վերծանում է հերթական հրամանը և ըստ նրա բնույթի՝ ապահովում տարրական գործողությունների տրամաբանական հաջորդականությունը։
Տվյալների ընտրման հանգույցը նախատեսված է տվյալներն ըստ հրամանի պահանջի ընտրելու համար։
Գրանցման հանգույցը գործողության արդյունքը գրանցում է հիմնական ՀՍ-ում։Մեքենայական յուրաքանչյուր հրաման տարրական գործողությունների որոշակի տրամաբանական հաջորդականություն է, որը կարելի է իրականացնել ինչպես ապարատային, այնպես էլ հիշողության միջոցով։ Առաջին դեպքում կառավարման սարք կոչվում է ապարատային, իսկ երկրորդ դեպքում՝ միկրոծրագրային։ Միկրոծրագրային կառավարումն ունի մի շարք առավելություններ, օրինակ, նախագծման պրոցեսի ավտոմատացման հնարավորություն, շահագործման ընթացքում ծրագրողի հայեցողությամբ հրամանների ձևափոխման կամ ավելացման ճկունություն և այլն։
Աստերոիդների ցանկ (28301-28400)

Աստերոիդների ցանկ (28201-28300)  • Աստերոիդների ցանկ  • Աստերոիդների ցանկ (28401-28500)
 Աստերոիդների ցանկ (28201-28300)  • Աստերոիդների ցանկ  • Աստերոիդների ցանկ (28401-28500)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Պոլիսիլլոգիզմ

Պոլիսիլլոգիզմ, բազմասիլլոգիզմ, բարդ սիլլոգիզմ՝ լրիվ արտահայտված երկու կամ ավելի պարզ սիլլոգիզմների միացություն, որտեղ մեկի (պրոսիլլոգիզմ՝ նախորդող սիլլոգիզմ) եզրակացությունը դառնում է մյուսի (էպիսիլլոգիզմ՝ հաջորդող սիլլոգիզմ) նախադրյալ։ Լինում է գծային, երբ մեկ էպիսիլլոգիզմին նախորդում է մեկ պրոսիլլոգիզմ, և կասկադային։ Գծային Պոլիսիլլոգիզմ լինում է առաջընթաց, երբ պրոսիլլոգիզմի եզրակացությունը դառնում է էպիսիլլոգիզմի մեծ նախադրյալ («Կենդանի էակը մահկանացու է, մարդը կենդանի էակ է, մարդը մահկանացու է, Սոկրատեսը մարդ է, հետևաբար, Սոկրատեսը մահկանացու է») և ետընթաց, երբ այն դառնում է փոքր նախադրյալ («Սոկրատեսը մարդ է, մարդը կենդանի էակ է, Սոկրատեսը կենդանի էակ է, կենդանի էակը մահկանացու է, հետևաբար, Սոկրատեսը մահկանացու է»)։ Կասկադային Պոլիսիլլոգիզմի մեջ մեկ էպիսիլլոգիզմին նախորդում է երկու պրոսիլլոգիզմ, որոնցից մեկի եզրակացությունը դառնում է էպիսիլլոգիզմի մեծ նախադրյալ, մյուսի եզրակացությունը՝ փոքր նախադրյալ («Կենդանի էակը մահկանացու է, մարդը կենդանի էակ է, մարդը մահկանացու է, Սոկրատեսը հույն է, հույնը մարդ է, Սոկրատեսը մարդ է, հետևաբար, Սոկրատեսը մահկանացու է»)։
Վանաձորի Շարա Տալյանի անվան երաժշտական դպրոց

Վանաձորի Շարա Տալյանի անվան երաժշտական դպրոց, կրթադաստիարակչական ուսումնական հաստատություն Վանաձորում։


== Պատմություն ==
Վանաձորի Շարա Տալյանի անվան երաժշտական դպրոցը հիմնադրվել է 1965 թվականին կոմպոզիտոր Էդուարդ Կզարթմյանի ջանքերով, Բաթումի փողոցի թիվ 11 շենքի նկուղային հարկում՝ որպես թիվ 1 երաժշտական դպրոցի մասնաճյուղ։ 1966 թվականից դպրոցը դարձել է ինքնուրույն միավոր և տեղափոխվել Բաթումի 9 հասցեի հանրակացարանի շենքի առաջին հարկ։ 1971 թվականին դպրոցն անվանակոչվել է Շարա Տալյանի անվամբ։
Երաժշտական դպրոցում գործում են հետևյալ բաժինները՝

Դաշնամուր
Ժողովրդական և փողային գործիքներ
Լարային գործիքներ
Երգ
Պար


== Ծանոթագրություններ ==
Հայկ Տեր-Ղազարյան

Հայկ Ալեքսանի Տեր-Ղազարյան (1924, Երևան, Հայկական ԽՍՀ, ԱԽՖՍՀ, ԽՍՀՄ), հայ գրաֆիկ։


== Կենսագրություն ==
1954 թվականին ավարտել է Երևանի գեղարվեստա-թատերական ինստիտուտի գեղանկարչության բաժինը։ Նույն թվականից մասնակցել է ցուցահանդեսների։ Իր ծաղրանկարներով ակտիվորեն հանդես է եկել «Ոզնի» ամսագրի էջերում։ Գործերից են՝ «Այս աստղերը մերն են», «Երեկ և այսօր» շարքը։ Նկարազարդել է «Սուրի և Սամի արկածները», «Անհայտ մարդիկ», «Պճնամոլ նապաստակը», «Եգիպտոս», «Ո՞վ է մեղավորը», «Մրգահանդես», «Խաղալիքների արկածները» գրքերը։


== Ծանոթագրություններ ==
Հեռյանուռմե (գյուղ, Պուուռմանի շրջան)

Անվան այլ կիրառումների համար տե՛ս՝ ՀեռյանուռմեՀեռյանուռմե (էստ․՝ Härjanurme), գյուղ Էստոնիայի Յիգևամաա նահանգի Պուուռմանի շրջանում։
2011 թվականի տվյալներով գյուղում բնակվում էր 72 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հիրայի Մոմո

Հիրայի Մոմո (կորեերեն՝ 平井 もも, նոյեմբերի 9, 1996(1996-11-09), Կյոտանաբե, հայտնի է ինչպես Մոմո), ճապոնացի երգչուհի և պարուհի է։ Twice խմբի գլխավոր պարուհին և սաբ վոկալիստը։


== Վաղ կյանք ==
Հիրայի Մոմոն ծնվել է 1996 թվականի նոյեմբերի 9-ին Կյոնտաբեում Ճապոնյաում։ Նա ունի մեծ քույր։ JYP Entertainment-ում նրա մասին իմացել են մի հոլովակի շնորհիվ, որտեղ պարում էր իր մեծ քրոջ հետ։ Նրանց առաջարկել են բաց լսումներ անցնել ընկերությունում 2012 թվականի ապրիլի 13-ին, բայց նրանք ընտրեցին միայն Մոմոյին։


== Կարիերա ==
2014 թվականին Մոմոն լինելով դեռ  JYP ընկերության պրատիկանտ նկարահանվում է GOT7 խմբի «Stop Stop It» երգի ճապոնական տարբերակի տեսահոլովակում։ 2015 թվականին նկարահանվել է նաև Ույոնի  «R.O.S.E» երգի տեսահոլովակում և  miss A խմբի «Only You» երգի տեսահոլովակում։
2015 թվականի մայիսի 5-ին սկսեց «Sixteen» ռեալիտի շոուն, որտեղ Պակ Չին Յոնը պետք էր ստեղծեր նոր կանացի խումբ։ Մոմոն մասնակցում էր մրցույթին նա տարբերվում էր մնացյալ մասնակիցներից իր պարային ոճով սակայն նրան հեռացնում են։ Շոուի եզրափակչին հայտարարեցին, որ խումբը բաղկացած պետք է լինի ոչ թե յոթ, այլ ինը մասնակցից և Մոմոյին ավելացրին։ Խմբի պաշտոնական դեբյուտը տեղի է ունեցել հոկտեմբերի 20-ին «Like Ohh-Ahh» սինգլով և The Story Begins մինի ալբումով։
2016 թվականի հունիսին Մոմոն մասնակցում է պարային Hit The Stage շոուին և զբաղեցնում է հինգերորդ տեղը։ 2015 թվականի նոյեմբերի 19-ին նա նկարահանվում է Հինչյոլի (Super Junior խմբից) և Մին Կուն Հյունի «Sweet Dream» երգի տեսահոլովակում մարմնավորելով գլխավոր դերը։ 2017 թվականի հունվարին մասնակցել է Elementary School Teacher ծրագրին։


== Սկավառակագրություն ==
The Story Begins (2015 թվական)
Page Two (2016 թվական )
TWICEcoaster: Lane 1 (2016 թվական)
TWICEcoaster: Lane 2 (2017 թվական)


== Համերգային շրջագայություններ ==
Twice 1st Tour: Twiceland The Opening (2017 թվական)


=== Շոու ===


=== Երաժշտական տեսահոլովակներ ===


== Ծանոթագրություններ ==
Ակտինիաներ

Ակտինիաներ (լատ.՝ Actiniaria), աղեխորշավորների տիպի, վեցճառագայթավոր կորալների ենթադասի ծովային կենդանիներ։ Մեծ մասամբ մենակյաց են, երբեմն հանդիպում են գաղութներով ու վարում նստակյաց կյանք, հաճախ համակեցության մեջ մտնում ճգնավոր խեցգետնի հետ։


== Արտաքին նկարագիր ==
Մարմինը երկշերտ Է։ Գունավորումը՝ վառ, խայտաբղետ։ Սնվում են ջրային կենդանիներով։ Գիշատիչ են, որսը հափշտակում են բերանի շուրջը գտնվող շոշափուկներով, որոնք ունեն թունավոր խայթիչ բջիջներ։ Բաժանասեռ են, բազմանում են սեռական, երբեմն՝ անսեռ ճանապարհով։ Ակտինիաներ տարածված են հիմնականում արևադարձային ե մերձարևադարձային շրջաններում։
Բորովոե (այլ կիրառումներ)

Բորովոե, կարող է վերաբերել՝

Բորովոե - գյուղ, Ուկրաինայի Խարկովի մարզի Խարկովի շրջանում
Բորովոե - գյուղ, Ուկրաինայի Վոլինի մարզի Լյուբոմլի շրջանում
Բորովոե - գյուղ Ռուսաստանի Լիպեցկի մարզի Ուսմանսկի շրջանի կազմում
Ուգլովսկի շրջան

Ուգլովսկի շրջան (ռուս.՝ Угловский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Ուգլովսկոե։


== Աշխարհագրություն ==
Շրջանի տարածքի մակերեսը կազմում է 4844 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 13875 մարդ։ Բնակչության խտությունը կազմում էր 2,86 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
1246

1246 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1246 թվականն է, 
XIII դարի 46-րդ տարին։


== Դեպքեր ==


== Ծնունդներ ==


== Մահեր ==
Տիկ

Տիկ, անասունների (այծ, ձի և այլն) ամբողջական մորթուց պատրաստված պարկ՝ հեղուկներ (ջուր, գինի, օղի, կումիս, թան և այլն) և սննդամթերք (պանիր, ժաժիկ և այլն) պահելու համար։
Անցյալում տարածված է եղել աշխարհի շատ երկրներում։ Հին Արևելքում օդով լցված տիկերով լողացել են գետերում, դրանք ամրացվել են լաստանավերին՝ բեռնատարողությունը բարձրացնելու և սուզվելու վտանգից զերծ պահելու համար։ Հաճախ օգտագործվել են ռազմական կամուրջներ կառուցելիս՝ իբրև բարձրացնող ուժ։ Օդով լցված տիկերը գործածվում են նաև որպես երաժշտական հատուկ գործիքի մաս։
Սարգիս Չիլինկիրյան

Սարգիս Չիլինկիրյան (25 հունվարի, 1884/1885, Բանդրմա (Պանտերմա)- 1916, Գոշհիսար), հայ բժիշկ։


== Կենսագրություն ==
Ծնվել է 1884/1885 թվականի հուն­վա­րի 25-ին, Մարմարա ծովի ասի­ա­կան ափի Բանդր­մա (Պան­տեր­մա) քա­ղա­քում՝ հայ առա­քե­լա­կան ըն­տա­նի­քում։ 1899 թվականին ավարտել է ծննդա­վայ­րի թա­ղա­յին վար­ժա­րա­նը։
1899-1902 թվականներին սո­վո­րել է ամե­րի­կա­ցի մի­սի­ո­ներ­նե­րի Բրուսայի նահանգի Նի­կո­մի­դի­ա­յի գա­վա­ռա­կի Պարտիզակ ավա­նի Բյութանիայի բարձրագույն վարժարանում։ 1902-1906 թվականներին ու­սա­նել է Բեյրութի ամերիկյան համալսարանի բժշկա­կան ֆա­կուլ­տե­տում։ 1908-1909 թվականներին վի­րա­բու­ժու­թյան և ման­կա­բար­ձու­թյան մեջ կա­տա­րե­լա­գործ­վե­լու նպա­տա­կով հա­ջոր­դա­բար եղել է Փարիզի և Լոնդոնի բժշկա­կան խո­շո­րա­գույն հաս­տա­տու­թյուն­նե­րում։ 1909 թվականին, վե­րա­դառ­նա­լով Կ. Պոլիս, վի­րա­բույժ և ման­կա­բարձ է աշ­խա­տել։ 1914 թվականի դրու­թյամբ եղել է ան­վա­նի և հարգ­ված բժիշկ Կ. Պոլ­սի բազ­մազգ բնակ­չու­թյան շրջա­նում։
Գրա­կան-ստեղ­ծա­գոր­ծա­կան աշ­խա­տանք­նե­րով աշ­խա­տակ­ցել է «Ման­զու­մեի էֆ­քե­ար»-ին և պրոֆեսոր Հա­կո­բոս Ճե­ճի­զյա­նի հրա­տա­րա­կած «Բիւ­րակն»-ին, իսկ «Բժիշկ»-ի հրա­տա­րա­կու­մից սկսած՝ եղել է նրա կա­նո­նա­վոր աշ­խա­տա­կի­ցը։ Գրել է ըն­կե­րա­յին և առող­ջա­պա­հա­կան բնույ­թի հոդ­ված­ներ, որոնք ըն­թեր­ցող­նե­րը մեծ հե­տաքրք­րու­թյամբ են կար­դա­ցել։ Գոշհիսարի թա­ղա­պե­տա­կան բժիշկ է աշ­խա­տել։
Մա­հա­ցել է 1916 թվականին Գոշհիսարում, ժան­տախ­տից՝ 31 տա­րե­կա­նում։ Այլ տվյա­լով՝ սպան­վել է Դեր-Զորի ճա­նա­պար­հին։


== Աշ­խա­տու­թյուն­նե­րը ==
Առող­ջա­պա­հու­թիւն կամ հի­ւանդ չըլ­լա­լու արո­ւես­տը, Առող­ջա­պա­հա­կան դա­սա­գիրք նա­խակր­թա­րան­նե­րի հա­մար։
Սի­րոյ զո­հը, Վա­հան Ղա­զա­րե­ա­նի «Բժշկա­կան եւ առող­ջա­պա­հա­կան տա­րե­ցոյց» գրքում, Կ. Պօ­լիս, 1914։


== Գրականություն ==
Ղա­զա­րե­ան Վա­հան, Բժշկա­կան եւ առող­ջա­պա­հա­կան տա­րե­ցոյց, Կ. Պօ­լիս, 1914։
Հայ բժշկու­թե­ան տո­ւած զո­հե­րը, ցու­ցա­կագ­րո­ւած վա­ւե­րա­կան փաս­տե­րով, Կ. Պո­լիս, 1919։
Քէս­տե­նե­ան Հրաչ, Պէյ­րու­թի Ամե­րի­կե­ան Հա­մալ­սա­րա­նէն Շրջա­նա­ւարտ Եւ Մեծ Եղեռ­նին Նա­հա­տա­կո­ւած Հայ Բժիշկ­ներ, «Ազ­դակ», 01-11-2012։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Պետրովկա (գյուղ, Բակալինսկի շրջան)

Անվան այլ կիրառումների համար տե՛ս՝ ՊետրովկաՊետրովկա (ռուս.՝ Петровка, բաշկիրերեն՝ Петровка), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազդարար Բյուզանդյան

«Ազդարար Բյուզանդյան», հայկական հասարակական, քաղաքական, առևտրական և բանասիրական շաբաթաթերթ։ Լույս է տեսել Պոլսում, 1840 – 1841 թվականներին։ Խմբագիր–հրատարակիչն էր Ոսկանյանը։ Չորս համար լույս է տեսել հայերեն՝ աշխարհաբար, այնուհետև նույն անվամբ՝ հայատառ թուրքերեն։ 
Թերթի նշանաբանն Էր. «Ազգի մը լուսավորությունը գիտութենեն ու կրթութենեն կուգսւ»։ Տպագրել է գիտության և արվեստի վերաբերյալ տեղեկություններ։ Առաջադիմական և լուսավորական գաղափարների տարածման համար «Ազդարար Բյուզանդյան» իր դեմ գրգռեց Պոլսի ամիրայական խավին։ Խմբագիրը, ընկրկելով այդ պայքարում, դադարեցրեց հայերեն «Ազդարար Բյուզանդյան»–ի հրատարակությունը։


== Ծանոթագրություններ ==
Բաքրան

Բաքրան, գավառ Մեծ Հայքի Վասպուրական նահանգի կազմում։ Տարածվում էր Արաքսից հվ․՝ Գողթն և Գաբիթյան գավառների միջև։ Հայոց թագավոր Տրդատ Ա (62–80) ի հիշատակ իր եղբոր՝ Մարաստանի Բակուր թագավորի, Բաքրանում կառուցել է տվել Բակուրակերտ ավանը, որը Պևտինգերյան քարտեզում նշված է «Փիլադելփիա» անունով։ Այստեղ կառուցված հեթանոսական տաճարին է նվիրաբերել գավառը։ II–III դդ․ Բաքրանը կոչվել է նաև իր տարածքում գտնվող Մարանդ քաղաքի անունով։ VII դ․ «Աշխարհացույց»-ում հիշատակվում է Բաքան (Բաքրանի աղավաղված ձևը) և Մարանդ անուններով։ 
Գավառի կենտրոնը եղել է Մարանդ քաղաքը։ Գավառի կազմում եղել է նաև Բակուրակերտ հեթանոսական կենտրոնը։


== Տես նաև ==
Վասպուրական
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Պորտ Արթուր

Պորտ Արթուր (անգլ.՝ Port Arthur), քաղաք Ջեֆերսոն քաղաքի մերձակայքում, Տեխաս նահանգ։ 2000 թ. տվյալներով քաղաքի բնակչությունը կազմում է 57 755 մարդ։


== Պատմություն եւ աշխարհագրություն ==
Պորտ Արթուրը գտնվում է Սաբին-լեյկ լճի արևմտյան ափին։ Նեչես գետի կամուրջը միացնում է Պորտ Արթուրը Բրիջ Սիթիի հետ. Պորտ Արթուրը կառուցվել է Արթուր Ստիլուելի կողմից XIX դարի վերջում։ Կար ժամանակ, երբ քաղաքը աշխարհի նավթային կենտրոններից էր։
1940 թ. սկսվում է աֆրոամերիկացիների ներհոսքը, որոնք Պորտ Արթուր եկել են հարևան քաղաքներից։ Դա տարավ նրան, որ սպիտակամորթները սկսեցին հեռանալ քաղաքից։ 1950-ականների վերջում քաղաքը բաժանվեց և աֆրոամերիկացիները ստիպված էին տեղափոխվել քաղաքի արևմտյան մաս։ Այնտեղ քաղաքապետարանի կողմից կառուցվել էր Քարվեր Տերրաս համալիրը չունևոր աֆրոամերիկացիների համար։ 1970-ական թվականներին արդեն աֆրոամերիկացիները կարող էին տներ կառուցել երկաթուղու մյուս կողմում և շատ սևամորթ ընտանիքներ տեղափոխվեցին երկրի այլ մասեր։ 2006 թ. տվյալներով երկրի տարածքի 60%-ը զբաղեցնում են աֆրոամերիկացիները։


== Հայտնի անձինք ==
Պորտ Արթուրի հայտնի ծնունդների մեջ են մտնում.

Ջորջ Բեյլի — դերասան,
Սթիվեն Ջեքսոն — բասկետբոլիստ «Շարլոթ Բոբկետս»,
Ջիմի Ջոնսոն — մարզիչ «Dallas Cowboys»,
Ջենիս Ջոպլին — երգչուհի,
Էվելին Քեյս — դերասանուհի,
Ռոբերտ Ռոուշենբերգ — նկարիչ.Քաղաքից ոչ հեռու է գտնվում Փլեժեր-Այլենդը — մշակութային կղզի, որը գրունտից ստեղծվել է 1899-1908 թվականներին։


== Կլիմա ==


== Ծանոթագրություններ ==
Կեֆենակ

Կեֆենակ (ֆր.՝ Keffenach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 219 մարդ, բնակչության խտությունը` 91.63 մարդ/կմ²։ Բնակավայրը զբաղեցնում է 2.39 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 149 աշխատունակ (15-64 տարեկան)  բնակիչ, որոնցից ակտիվ էին 119-ը, իսկ ոչ ակտիվները` 30։ Ակտիվության ցուցանիշը կազմում է 79,9 %։ 119 աշխատունակ մարդկանցից աշխատել է 115 անձ (66 տղամարդ և 49 կին)։ Գործազուրկ են եղել 4 անձ (3 տղամարդ և 1 կին)։ 30 անաշխատունակներից 8-ը եղել են աշակերտներ կամ ուսանողներ, 10-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հովանոց (այլ կիրառումներ)

Հովանոց, 

Ճարտարապետական փոքր ձևի կառույց զբոսայգիներում, պարտեզներում և այլուր՝ արևից, անձրևից պատսպարվելու, մտերմիկ զրույցների (զրուցարան) համար։ Հովանոցները սովորաբար բոլոր կողմերից բաց, սյուների վրա հենվող ծածկով, հենաճաղերով կառույցներ են։
Արևի ճառագայթներից պաշտպանող հարմարանք՝ մի կոթի վրա ամրացրած վրանաձև բացվող ու փակվող կտորից
Հով տեղ, հովոց, ամառանոց։ Հովանոցի հայկական հնագույն օրինակներից է Գառնիի տաճարը. Մովսես Խորենացին գրում է, որ Տրդատը, ավարտելով Գառնու ամրոցը, «Նրա մեջ շինում է հովանոց՝ արձաններով, սքանչելի դրվագներով և բարձրաքանդակներով, իր Խոսրովիդուխտ քրոջ համար, և նրա վրա գրում է իր հիշատակը հունարեն գրերով»։
Բուսաբանության մեջ հովանոցը պարզ մոնոպոդիալ ծաղկաբույլի տեսակ է։
Բոնդենո

Բոնդենո (իտալերեն՝ Bondeno, կոմունա Իտալիայում, գտնվում է Էմիլիա Ռոմանիա մարզի Ֆերերա գավառում։
Բնակչությունը՝ 15 579 մարդ։ Բնակչության միջին խտությունը՝ 90 մարդ/կմ²։ Զբաղեցնում է 175 կմ² տարածք։ Փոստային ինդեքս՝ 44012։ Հեռախոսային կոդը՝ (+39) 0532։
Քաղաքի հովանավոր սուրբը սուրբ Հովհաննես Մկրտիչն է։ Նրան նվիրված տոնը ամեն տարի նշվում է հունիսի 24-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
O Tannenbaum

"O Tannenbaum"(գերմ.՝ "O Tannenbaum", անգլ.՝ "O Christmas Tree", "O fir tree"), գերմանական Սուրբ ծննդյան երգ, որի հիմքում ընկած է ավանդական ժողովրդական երաժշտությունը։ Այն կապված է ավանդական Տոնածառի հետ դեռևս 20-րդ դարի սկզբից և երգվում է որպես Սուրբ ծննդյան երգ։


== Պատմություն ==

Երգի ժամանակակից բառերը գրվել են 1824 թվականին երգեհոնահար, ուսուցիչ և կոմպոզիտոր Էրնստ Անշյուցի կողմից, ով ծագումով Լայպցիգից էր։ Տոնածառը դա եղևնի է։ Երգի բառերը իրականում կապված չեն Սուրբ ծննդյան հետ կամ չեն նկարագրում զարդարված տոնածառ։ Իրականում երգի մեջ նկարագրվում է եղևնու մշտադալարությունը որպես կայունության և հավատարմության խորհրդանիշ։
Էրնստ Անշյուցը իր երգը ստեղծել է հիմնվելով 16-րդ դարի Սիլեզիական «Ach Tannenbaum» ժողովրդական երգի վրա՝ գրված Մելխիոր Ֆրենկի կողմից։  Այս երգից ոգեշնչվելով 1819 թվականին Յոախիմ Ավգուստ Զերնեքը (1777–1827) գրել է մի երգ ողբերգական սիրո մասին՝ հավատարիմ եղևնուն հակադրելով անհավատարիմ սիրահարի հետ։ Ժողովրդական երգն առաջին անգամ կապվել է Սուրբ ծննդյան հետ Անշյուցի կողմից, ով ավելացրել է ևս երկու տուն։ Տոնածառի ավանդույթը զարգացում է ապրել 19-րդ դարում և երգը սկսվել է համարվել Սուրբ ծննդյան երգ։


== Մեղեդի ==
Մեղեդին հին ժողովրդական երաժշտություն է, որը վավերացված է 16-րդ դարում։ Այն նաև հայտնի է որպես « Es lebe hoch der Zimmermannsgeselle»-ի և «Lauriger Horatius»-ի մեղեդի։


== Տեքստ ==


== Ձայնագրություն ==
Երգն առաջին անգամ ձայնագրվել է «They Might Be Giants» ամերիկյան ռոք խմբի կողմից՝ 1993 թվականի Սուրբ ծնունդը տոնելու ժամանակ։


== Ծանոթագրություններ ==


== Արտաքին հղումներ ==
"Eglite" – old recording of the song and article from The Hermann von Helmholtz Center for Cultural Technology (գերմ.)
MP3 and Arrangement of "O Tannenbaum" (sheet music in JPG) Archived 2016-03-18 at the Wayback Machine.
Notes "O Tannenbaum" (sheet music in GIF)
"O Tannenbaum" multilingual – MIDI and lyrics for "O Tannenbaum" and "O Christmas Tree"
Sheet music in JPEG format, MIDI, and lyrics to "O Tannenbaum"
Lyrics and MP3 of "O Christmas Tree" by the Layaways
An early recording of the song, by the Nebe Quartett in August 1905.
Free-scores.com
Պրասլովո (գյուղ, Գլինկովսկի շրջան)

Անվան այլ կիրառումների համար տե՛ս՝ ՊրասլովոՊրասլովո (ռուս.՝ Праслово), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծմակահող

Ծմակահող, գյուղ Արցախի Հանրապետության Մարտակերտի շրջանում` Վաճառ գետի աջ ափին՝ 850 մետր բարձրության վրա։ Գտնվում է հանրապետության հյուսիսային հատվածում, Մարտակերտ շրջկենտրոնից՝ 53 կմ հեռավորության վրա, իսկ մայրաքաղաք Ստեփանակերտից` 45 կմ հեռավորության վրա։


== Աշխարհագրություն ==
Համայնքը լեռնային է, ունի 906,38 հա տարածք, որից 358,79 հա գյուղատնտեսական նշանակության, 500,29 հա անտառային հողեր։ Ծմակահողի սահմանային գոտով հոսում է Խաչեն գետի վտակը։ Համայնքի տարածքում առկա են թվով 5 աղբյուրներ` «Գագոյի», «Կույսի», «Լևոնի», «Նովեն ծորի» և «Նայունց կալի»։


== Պատմություն ==


=== Արցախյան ազատամարտ ===

1988-ին Ծմակահողում կազմակերպվել են հանրահավաքներ, ցույցեր. կազմավորվել է կամավորական ջոկատ, որը 1992-ից Խաչենի գումարտակի 2-րդ վաշտի կազմում մասնակցել է Կիչան-Ղազանչի, Կոճողոտ-Զարդախաչ-Ալիաղալի-Մարտակերտ-Մաղավուզ-Հակոբ Կամարի և այլ ուղղությունների ինքնապաշտպանական և ազատագրական մարտերին։ Ծմակահողից հրամանատար է եղել Ա. Մանվելյանը։ Ծմակահողից զոհվել է 10 ազատամարտիկ։


=== Պատմամշակութային հուշարձաններ ===
Կան պատմամշակութային հուշարձաններ` կիսաքանդ  Սբ. Ստեփանոս եկեղեցի (1229 թ.), գերեզմանոց (XII-XIII դդ.), Մամքան եկեղեցի (XIII դ.) հաշվառված է 83 հուշարձան։ Շրջակայքում գտնվում են Հարավա, Անկնունք եկեղեցիները, Վաճառ գյուղաքաղաքի ավերակաները։ Գյուղաքաղաքը որպես վաճառաշահ կենտրոն զարգացել է Հասան-Ջալալյանների օրոք (XIII դար)։ 


== Բնակչություն ==
2015 թվականին Ծմակահողի բնակչության թվաքանակը կազմում է 261 մարդ, կա 70 տնտեսություն։
Բնակավայրի ազգաբնակչության փոփոխությունը.


== Համայնքային կյանք ==
2015 թվականի դրությամբ գործում են գյուղապետարան, բուժկետ, հիմնական դպրոց, որտեղ սովորում են 26 աշակերտներ։


== Տնտեսություն ==
Բնակչությունը հիմնականում զբաղվում է գյուղատնտեսությամբ` անասնապահությամբ և հողագործությամբ։


== Ծանոթագրություններ ==
Խորհրդային Միության հերոս և Փառքի շքանշանի ասպետ տագիլցիների հուշարձան

Խորհրդային Միության հերոս և Փառքի շքանշանի ասպետ տագիլցիների հուշարձան (ռուս.՝ Памятник тагильчанам Героям Советского Союза и кавалерам Ордена Славы), հուշարձան Ռուսաստանի Դաշնության Սվերդլովսկի մարզի Նիժնի Տագիլ քաղաքում։ Տեղադրվել է Հաղթանակի փողոցում, քաղաքի Տագիլստրոևսկի շրջանում, Կարմիր քար ժայռի վրա։


== Պատմություն ==
Առաջին անգամ Հայրենական մեծ պատերազմի հերոսների հուշահամալիր ստեղծելու գաղափարը հնչել է 2005 թվականի մայիսին, երբ Նիժնի Տագիլի ղեկավար Նիկոլայ Դիդենկոն հրապարակեց համապատասխան որոշում։
Հաղթանակի փողոցում Հերոսների ծառուղի և տագիլցիների հուշարձան հիմնադրելու որոշումն ընդունվել է 2009 թվականին։ Քաղաքային բյուջեում եղած ճգնաժամի պատճառով հուշարձանի կառուցման գումարը չբավականացրեց, և միջոցները սկսեց հավաքագրել քաղաքային խորհուրդը տագիլցիների նվիրատվությունների հաշվին, այդ թվում՝ բարեգործական հեռուստամարաթոնի ժամանակ հավաքված գումարը։ 
Հուշարձանի հեղինակներն են քանդակագործ Ալեքսանդր Իվանովիչ Իվանովը և նրա օգնականներ Ա. Պ. Բարախվոստովը և Պ. Ա. Բունկովը։
Աշխատանքներն ավարտվել են 2 ամսվա ընթացքում։ Հուշարձանը բացվել է 2010 թվականի մայիսի 7-ին։ Ամեն տարի հուշակոթողի մոտ Հաղթանակի օրն անցկացվում է հանդիսավոր հանրահավաք։


== Նկարագրություն ==
Գրանիտե ստելայի վրա տեղադրված է երկաթե սկահ, որը պատրաստված է ջահի տեսքով։ Սկահի պատերին պատկերված են տանկեր և հաղթողների դափնե ճյուղեր։ Որպես սկահի նյութ է ծառայել պատերազմի տարիներից պահպանված մարտական տեխնիկայի մետաղը։ Ստելայի դիմերեսին տեղադրված են Խորհրդային Միության հերոսի մեդալի պատկերը և մարմարե տախտակ, որի վրա ոսկեգույն տառերով գրված են Խորհրդային Միության 27 հերոսների և Փառքի շքանշանի 8 ասպետների անունները. դրանք այն տագիլցներն են, որոնք աչքի են ընկել Հայրենական մեծ պատերազմի ժամանակ։ Հուշարձանի շուրջ տարածքը բարեկարգված է և սալիկապատված։


== Աղբյուրներ ==
«Памятник тагильчанам героям Советского Союза и кавалерам Ордена Славы»։ EkatGid։ Արխիվացված է օրիգինալից 2015-04-02-ին։ Վերցված է 2015-03-24 
«Слава Героям!»։ История Нижнего Тагила от основания до наших дней։ Վերցված է 2015-03-24 
«В Нижнем Тагиле прошел традиционный митинг возле памятника тагильчанам - Героям Советского Союза»։ Нижний Тагил. Официальный сайт города։ Վերցված է 2015-03-24
Տուշրատտա

Տուշրատտա (Tu-uš-e-rat-ta), Միտաննիի թագավոր մ.թ.ա. 14-րդ դարում։ Գահ է բարձրացել գահի հավակնորդներին պարտության մատնելուց հետո։ Ընդարձակել է պետության սահմանները։ Միտաննիական առաջին պատերազմի ընթացքում պարտության է մատնել խեթական թագավոր Սուպուլիլիումա I-ին։ Միտաննիի և Խեթական պետության միջև Միտաննիական երկրորդ և երրորդ պատերազմների հետևանքով Տուշրատտան վերջնականապես կորցրել է ազդեցությունը հարևան երկրներում։ Սպանվել է պետական հեղաշրջման ժամանակ, որդու ձեռքով։
Ռեբեկա Ջոնսոն (ծագումնաբան)

Ռեբեկա Նիկոլ Ջոնսոն (անգլ.՝ Rebecca Johnson, 20-րդ դար), ավստրալիացի գիտնական և հաղորդակցման մասնագետ։ 2015 թվականի ապրիլից ի վեր Ջոնսոնը հանդիսանում Ավստրալիայի թանգարանների հետազոտական ինստիտուտի (ԱԹՀԻ) տնօրենն ու ավագ գիտնականը։ Ուշագրավ է, որ Ավստրալիայի թանգարանի  1827 թ․ հիմնադրումից ի վեր Ջոնսոնը թանգարանում երբևէ նշանակված առաջին կին ղեկավարն է։ Նա նաև ղեկավարում է Ավստրալիայի թանգարանի Ավստրալիայի Վայրի բնության գենոմիկայի կենտրոնը ։ Ջոնսոնը «Կոալա գենոմ» կոնսորցիումի ավագ հետազոտողն է ։


== Կյանք և կրթություն ==
Ջոնսոնը ծնվել է Հարավային Ավստրալիայի Մինլատոն քաղաքում, այնուհետև տեղափոխվել մայրաքաղաք Սիդնեյ։ 1996 թվականին ավարտելով Սիդնեյի համալսարանը՝  ստացել է բակալավրի գիտական աստիճան, իսկ 2000 թ․ Լա Թրոբի համալսարանում ստացել դոկտորի կոչում մոլեկուլային էվոլյուցիայի գենետիկայի ոլորտում։ 


== Հետազոտություն ==
Nsոնսոնը աշխատել է կենդանիների մոլեկուլային գենետիկայի մեջ Սիդնեյում, Թաունսվիլում Քվինսլենդում, Մելբուրնում և Բոստոնում գտնվող ԱՄՆ լաբորատորիաներում։ Նա 2003 թ.-ին միացել է Ավստրալիայի թանգարանին որպես լաբորատորիայի վարիչ, այնուհետև դարձել է հետազոտությունների ղեկավար ՝ նախքան Ավստրալիայի Վայրի բնության գենոմիկայի կենտրոնի ղեկավար դառնալը (բազմակողմանի կառավարման դերը ՝ որպես Վայրի բնության գենետիկայի լաբորատորիայի, «Սառեցված հյուսվածքների լաբորատորիա» հավաքածուի ղեկավար և վերահսկել միկրոսկոպիայի և միկրոալիզացման լաբորատորիայի ղեկավարը)։ . Այժմ նա ղեկավարում է ինչպես Ավստրալիայի Վայրի բնության գենոմիկայի կենտրոնը, այնպես էլ երեք այլ ստորաբաժանումներ, որոնք բաղկացած են Ավստրալիայի թանգարանի գիտական ենթակառուցվածքներից։
Ջոնսոնը հիմնադրել և հանդիսանում է «Կոալա գենոմ» կոնսորցիումի ավագ հետազոտողը։  Կոնսորցիումը Նոր Հարավային Ուելսի, Սիդնեյի, ինչպես նաև Սանշայն-Քոստի համալսարանների միջև համագործակցություն արդյունքն է։ Կոալայի ամբողջական ժառանգակազմը հրապարակվել է" Nature Genetics" պաշտոնական էջում 2018 թ․: Թիմը աշխատում է  վտանգված տեսակների գենոմի պահպանման ուղղությամբ։  Ջոնսոնի մասնագիտական գործունեությանը մեծապես նպաստել են մենթորներ Մարիան Ֆրոմերը, Ջոն Սվեդը և հանգուցյալ պրոֆեսոր Ռոս Քրոզիերը Archived 2015-04-02 at the Wayback Machine. ։ Ռեբեկան իր հերթին մենթոր է իր ուսանողների և երիտասարդ հետազոտողների համար ։


== Ծանոթագրություններ ==
Կրասնայա Պուստին

Կրասնայա Պուստին (ռուս.՝ Красная Пустынь), գյուղ Ռուսաստանի Նիժնի Նովգորոդի մարզի Սերգաչսկի շրջանի կազմում։
Բնակչությունը 2010 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)